钦定古今图书集成/明伦汇编/氏族典/第528卷 > 《禹州志》 > 郭景尚
## 钦定古今图书集成/明伦汇编/氏族典/第528卷 > 《禹州志》 > 郭景尚

按《魏书郭祚传》：“思恭弟景尚，字思和，涉历书传，晓星
历占候，言事颇验。初为彭城王中军府参军，迁员外
郎、司徒主簿、太尉从事中郎。公彊当世，善事权宠，世
号之曰郭尖。肃宗时，迁辅国将军、中散大夫，转中书
侍郎，未拜而卒，年五十一。子季方，武定中，胶州骠骑
府长流参军。”